Foto: Depositphotos Amerikaning The New York Times gazetasi o‘zining yangiliklar teledasturini tayyorlamoqda, deb xabar berdi The Hollywood Reporter. Olingan ma’lumotlarga ko‘ra, loyiha «katta istiqbolli» deb baholanmoqda. Unda «novatorlik surishtiruvlar, voqea joylaridan reportajlar, kun tartibini belgilovchi intervyular va yangi formatlar» bo‘ladi. Iddao etilishicha, gazeta Showtime uchun This American Life dasturi va PBS uchun Frontline ko‘plab epizodlarining prodyuseri bo‘lgan Left/Right kompaniyasi bilan birgalikda ishlamoqda. NYT tomonidan izoh hozircha berilmadi.